  Майя Бывальцева Выль куас база но лыжероллер трасса пуктозы Пичи Пургаын 2018-тӥ арын ортчоно гурт шудонъёслы. 25-тӥ шуркынмонэ со сярысь ивортэмын муниципалитетлэн нимлыко сайтаз. Лэсьтӥськисьёс инъет карыса басьтозы Эграысь куас базалэсь ӵектоссэ, отын тол шудонъёс ортчизы 2016-тӥ арын. Чакланъёсъя, спортъя огъетэз пуктыны элькун коньдэтысь 50 миллион манет висъялозы. Сое черкогурысь кирпич завод палан ӝутыны малпало. Быръем интыез Удмуртиысь физкультурая, спортъя но егитъёсын ужан политикая министерствоен соглаштыны кылиз на. Лэсьтӥськон ужъёс вуоно тулыс кутскозы. Со сяна, югдытэм лыжероллер трассалэн эскизэз дасямын ни. Куас сюрес Агрыз ёросысь нюлэслэн люкетэтӥз ортчоз. Соин ик ми кар кивалтӥсьёслы трассаез лэсьтон борды итӥськыны ӵектыны малпаськозы, азьланяз отӥ Агрызын улӥсьёс но нискыланы быгатозы. Оскисько бускельёслэн дурбасьтэмзылы Пичи Пурга ёрос администрацилэн тӧроезлэн нырысетӥ воштӥсез Юрий УткинТодэ вайытом, вуоноосыз элькун тол гурт шудонъёс Якшур-Бодьяын ортчозы. 2016-тӥ арын гурт спортсменъёс Эграе люкаськылӥзы. Тегъёс: Спорт Удмуртия гуртшудонъёс ПичиПурга физкультура  